turjo4nis/wikipedia-bn-dump-20250701 huggingface dataset:
হিন্দুস্তান জিন্দাবাদ

হিন্দুস্তান জিন্দাবাদ (, , ) ভারতে প্রচলিত এক হিন্দুস্তানি শব্দ ও স্লোগান যা ভারতের প্রতি দেশপ্রেমকে প্রকাশিত করে। এর আক্ষরিক অর্থ "ভারত দীর্ঘজীবী হোক"। এটি একটি জাতীয়তাবাদী স্লোগান এবং এটি বিভিন্ন জাতীয়তাবাদী আন্দোলনে ব্যবহৃত হয়েছে, যেমন উত্তর-ঔপনিবেশিক ভারতের কৃষক আন্দোলন। এর অন্যান্য রূপভেদ হলো জয় হিন্দ ও ইন্ডিয়া জিন্দাবাদ। ক্রিকেট অনুষ্ঠানে ভারতীয় দলকে সমর্থনের জন্য এই স্লোগানগুলি প্রচলিত।

উৎপত্তি
১৯৪৭ সাল থেকে হিন্দুস্তান বলতে সাধারণত আধুনিক ভারত দেশকে বোঝায়। এই শব্দটি পুরনো ফার্সি‌ হিন্দু শব্দ থেকে এসেছে, যা আবার সিন্ধু নদের নাম থেকে উৎপন্ন। পুরনো ফার্সি ভাষায় সিন্ধু নদের অন্যপাড়ে বসবাসকারীদের হিন্দুশ্ বলত। এই শব্দটির সঙ্গে আবেস্তীয় -স্তান প্রত্যয় (সংস্কৃত স্থান শব্দের সঙ্গে সম্বন্ধীয়) যোগ করে হিন্দুস্তান্ শব্দটি এসেছে, যার অর্থ "সিন্ধু নদের অন্যপাড়ের ভূমি"।

জ়িন্দাবাদ্, যার অর্থ "[ধারণা, ব্যক্তি, দেশ] দীর্ঘজীবী হোক", এক সাধারণ উর্দু ও ফার্সি শব্দ যা কোনো ব্যক্তি বা দেশের নামের পরে যোগ করা হয়। এটি বিজয়, দেশপ্রেম কিংবা প্রার্থনার জন্য ব্যবহৃত হয়।

যৌন হেনস্থায় ব্যবহার
ভারত বিভাজনের সময় মহিলাদের বিরুদ্ধে যৌন হেনস্থার ক্ষেত্রে "হিন্দুস্তান জিন্দাবাদ" ও তার পাকিস্তানি প্রতিরূপ "পাকিস্তান জিন্দাবাদ" ব্যবহৃত হয়েছিল। স্লোগানগুলিকে ধর্ষণে বলিদের গায়ে ট্যাটু করা হত।

চলচ্চিত্রে ব্যবহার
সাম্প্রতিককালে "হিন্দুস্তান জিন্দাবাদ" স্লোগানের জনপ্রিয়তার পিছনে সম্ভবত গদর: এক প্রেম কথা হিন্দি চলচ্চিত্রটি দায়ী। এই চলচ্চিত্রটি ভারত বিভাজনের সময় তারা সিং (সানি দেওল) নামক এক শিখ ব্যক্তিকে নিয়ে শুরু যিনি সাকিনা আলি নামক এক মুসলিম মেয়ের প্রেমে পরেছিলেন। কিন্তু মূলত ধার্মিক ও জাতীয় ফারাকের জন্য সাকিনার পিতা বিয়েতে সম্মতি দেননি এবং তারা সিং ইসলাম ধর্মে‌ ধর্মান্তরিত হয়ে পাকিস্তানের শত জনগণের মাঝে "হিন্দুস্তান মুর্দাবাদ" (, ) ডাক দিলে তবে তিনি বিয়েতে সম্মতি দেবেন। কিন্তু তারা সিং "হিন্দুস্তান মুর্দাবাদ" না বলে "হিন্দুস্তান জিন্দাবাদ" বলে হস্তচালিত পাম্প তুলে উত্তেজিত জনতার মধ্যে কিছু স্থানীয়দেরকে মেরেছেন।

আরও দেখুন
 ইনকিলাব জিন্দাবাদ
 জয় বাংলা
 বাংলাদেশ জিন্দাবাদ
 ভারতীয় জাতীয়তাবাদ

তথ্যসূত্র

ভারতে জাতীয়তাবাদ
উর্দু শব্দ ও বাক্যাংশ
হিন্দি শব্দ ও বাক্যাংশ
বাংলা শব্দ ও বাক্যাংশ
রাজনৈতিক স্লোগান
ভারতের স্লোগান
ভারতীয় রাজনৈতিক  স্লোগান
ভারত–পাকিস্তানের ক্রিকেট দ্বৈরথ

ভারত–পাকিস্তানের ক্রিকেট দ্বৈরথ বিশ্বের অন্যতম তীব্র ক্রীড়া প্রতিদ্বন্দ্বিতাগুলির একটি।  ভারত ও পাকিস্তানের মধ্যে অনুষ্ঠিত ম্যাচগুলি ক্রিকেটে তীব্র প্রতিদ্বন্দ্বিতার জন্য পরিচিত এবং এটি বিশ্বের বৃহত্তম ম্যাচগুলির মধ্যে একটি হিসাবে বিবেচিত হয়। এটি সবচেয়ে বেশি দেখা ক্রীড়াগুলির মধ্যে একটি। এটাকে প্রায়ই ক্রিকেটের এল ক্লাসিকো বলা হয়। ক্রিকেট ইতিহাসে ভারত ও পাকিস্তান শতাধিকবার মুখোমুখি হয়েছে। তবে জয়ের পরিসংখ্যানে পাকিস্তান এখনো ভারতের চেয়ে অনেক এগিয়ে রয়েছে। টেস্ট ক্রিকেটে পাকিস্তান ১২ জয় এবং একদিনের আন্তর্জাতিকে ৭৩ জয় নিয়ে এ দুই ফরম্যাটে ভারতের তুলনায় ( ভারত: টেস্ট ম্যাচে ৯; ওয়ানডে: ৫৫) এগিয়ে রয়েছে। তবে টি-টোয়েন্টি ক্রিকেটে ভারত ৮ জয় নিয়ে পাকিস্তানের (৪ জয়) চেয়ে এগিয়ে রয়েছে।

ব্রিটিশ ভারতকে ১৯৪৭ খ্রিস্টাব্দে ভারত ও পাকিস্তানে বিভক্ত করার সময় উদ্ভূত তিক্ত কূটনৈতিক সম্পর্ক ও সংঘর্ষের ফলে দুই দেশের মধ্যেকার উত্তেজনাপূর্ণ সম্পর্ক, ভারত–পাকিস্তান যুদ্ধ ও কাশ্মীর সংঘাত দুটি দেশের মধ্যে একটি তীব্র ক্রীড়া প্রতিদ্বন্দ্বিতার উত্থানের ভিত্তি স্থাপন করেছিল, যারা একটি সাধারণ ক্রিকেট ঐতিহ্য ভাগ করে নিয়েছিল।

দুই দল ১৯৫২ সালে প্রথম খেলেছিল, যখন পাকিস্তান দল ভারত সফর করেছিল। এরপর থেকে বহু টেস্ট ও ওডিআই সিরিজ খেলা হয়েছিল, যদিও রাজনৈতিক কারণে উভয় পক্ষের অনেক পরিকল্পিত সফর বাতিল হয়েছে বা বাতিল করা হয়েছে। ১৯৬৫ ও ১৯৭১ সালে দুটি বড় যুদ্ধের কারণে ১৯৬২ খ্রিস্টাব্দ থেকে ১৯৭৭ খ্রিস্টাব্দের মধ্যে কোন ক্রিকেট খেলা হয়নি এবং ১৯৯৯ খ্রিস্টাব্দের কার্গিল যুদ্ধ ও ২০০৮ খ্রিস্টাব্দের মুম্বই  জঙ্গি হামলাও দুই দেশের মধ্যে ক্রিকেট সম্পর্ককে বাধাগ্রস্ত করেছে।

সংযুক্ত আরব আমিরাত এবং কানাডা সহ বিশ্বজুড়ে উভয় দেশ থেকে আগত বৃহৎ প্রবাসী জনসংখ্যার বৃদ্ধির ফলে নিরপেক্ষ ভেন্যু তৈরি হয়েছে। এই ভেন্যুগুলিতে আয়োজিত দ্বিপাক্ষিক ও বহুপাক্ষিক একদিনের আন্তর্জাতিক (ওডিআই) সিরিজে দল দুটি প্রতিযোগিতা করেছে, এবং দলগুলি আন্তর্জাতিক ক্রিকেট কাউন্সিলের (আইসিসি) প্রতিযোগিতার সময় মুখোমুখি হয়েছে। আন্তর্জাতিক প্রতিযোগিতায় যে ম্যাচগুলিতে দল দুটি একে অপরের সঙ্গে প্রতিদ্বন্দ্বিতা করে সেই ম্যাচগুলির টিকিটের চাহিদা বেশি থেকে, দুই দলের মধ্যে ২০১৯-এর ক্রিকেট বিশ্বকাপে আয়োজিত ম্যাচের জন্য ৮ লাখের বেশি টিকিট ক্রয়ের আবেদন জমা পড়েছিল; ম্যাচের টেলিভিশন ট্রান্সমিশন ২৭.৩ কোটি দর্শক দেখেছিল।

উভয় দলের খেলোয়াড়রা নিয়মিতভাবে জয়ের জন্য তীব্র চাপের সম্মুখীন হয় এবং পরাজয়ে চরম প্রতিক্রিয়ার হুমকির সম্মুখীন হয়। মূল ম্যাচে পরাজয়ের জন্য সীমিত মাত্রার গুন্ডামি সহ চরম ভক্ত প্রতিক্রিয়া নথিভুক্ত করা হয়েছে। একই সময়ে, ভারত–পাকিস্তান ম্যাচগুলি দুই দেশের মধ্যে সম্পর্ক উন্নত করার উপায় হিসেবে ক্রিকেট কূটনীতি রাষ্ট্রপ্রধানদের সফর বিনিময় এবং ক্রিকেট অনুসারীদের ম্যাচ দেখার জন্য অন্য দেশের ভ্রমণ করার অনুমতি দিয়েছে।

তথ্যসূত্র

বহিঃসংযোগ

 ভারত বনাম পাকিস্তান – সকল বিশ্বকাপ ও টি-টোয়েন্টি বিশ্বকাপের ম্যাচের ফলাফল

ভারত-পাকিস্তান ক্রিকেট প্রতিদ্বন্দ্বিতা
ক্রিকেটে প্রতিপক্ষ
ভারতীয় ক্রিকেটের ইতিহাস
পাকিস্তানী ক্রিকেটের ইতিহাস
আন্তর্জাতিক ক্রিকেটে ভারত
আন্তর্জাতিক ক্রিকেটে পাকিস্তান
ভারত–পাকিস্তান ক্রীড়া দ্বৈরথ
নরসিংহ দত্ত

নরসিংহ  দত্ত, রায়বাহাদুর, (১৮৫০ - জানুয়ারি ১৯১০)  ছিলেন ব্রিটিশ ভারতের খ্যাতনামা ব্যবহারজীবি ও জননায়ক।

জীবনী
নরসিংহ দত্তের জন্ম  ব্রিটিশ ভারতের অধুনা  পশ্চিমবঙ্গের হাওড়া শহরে। তিনি হাওড়া জেলা স্কুল থেকে ১৮৬৫ খ্রিস্টাব্দে প্রবেশিকা পরীক্ষায় উত্তীর্ণ হন। পরে5 কলকাতার প্রেসিডেন্সি কলেজ হতে বি.এ পরীক্ষায় সাফল্য লাভ করেন।  ক্রমে কলকাতা বিশ্ববিদ্যালয়ের আইন পরীক্ষায় (বি. এল) কৃতকার্য হয়ে প্রথমে  কলকাতা উচ্চ আদালতে আইন ব্যবসা আরম্ভ করেন। পরে হাওড়ায় থেকে হুগলি জেলা আদালতে আইন ব্যবসা আরম্ভ করেন। অল্প কালের মধ্যেই ব্যবহারজীবীরূপে সুপ্রতিষ্ঠিত হন এবং বিশেষ খ্যাতি অর্জন করেন। বহু বিশিষ্ঠ সম্পদশালী ব্যক্তি এবং দেশী ও বিদেশী ব্যবসায়িক প্রতিষ্ঠান তাকে স্থায়ী ভাবে তাদের আইন সংক্রান্ত পরামর্শদাতা নিযুক্ত করেন। তাদের মধ্য অন্যতম ছিলেন ইহুদি বণিক আইজাক রাফায়েল বেলিলিয়াস, যিনি সিঙ্গাপুরে গবাদি পশুর ব্যবসা করে বিপুল সম্পদের অধিকারী হন। তার সঙ্গে পারিবারিক সখ্যতাও গড়ে ওঠে। ১৮৯০ খ্রিস্টাব্দে তিনি হাওড়ার সরকারী উকিল ও পরে নোটারি পাবলিক নিযুক্ত হন। 
তিনি কর্মজীবনের সুদীর্ঘ বাইশ বৎসর হাওড়া পৌরসভার সদস্য হিসাবে কাজ করেন। শেষের ছয় বৎসর তিনি সহ-সভাপতি পদে ছিলেন। ওই সময়ে তারই উদ্যোগে রামকৃষ্ণপুর ও সালকিয়ার ধনী ব্যবসায়ীদের অর্থে স্নানের ঘাট নির্মাণ, দাতব্য চিকিৎসালয় স্থাপনসহ বহু জনহিতকর কার্যে বিশেষ উদ্যোগী ছিলেন। বণিক বেলিলিয়াসের সম্পত্তির আয় থেকে উচ্চ ইংরাজি বিদ্যালয় ও দাতব্য চিকিৎসালয় প্রতিষ্ঠিত হয়। এছাড়াও হাওড়ার টাউনহল নির্মাণে তিনিই ছিলেন প্রধান উদ্যোক্তা। তার এই সকল নানা জনহিতকর কাজের জন্য  ব্রিটিশ শাসক ১৮৯৮ খ্রিস্টাব্দে রায়বাহাদুর উপাধি প্রদান করে। 

ঘনিষ্ঠ বন্ধু ইহুদি বণিক আইজাক রাফায়েল বেলিলিয়াস ও তার স্ত্রী রেবেকার নিঃসন্তান ছিলেন। তাদের বিপুল সম্পত্তির দেখাশোনার জন্য সে ট্রাস্টি বোর্ড গঠন করা হয় তার সদস্য ছিলেন নরসিংহ দত্ত। ১৯১০ খ্রিস্টাব্দের জানুয়ারি মাসে নরসিংহ দত্ত এবং ওই বছরের সেপ্টেম্বর মাসে আইজাক রাফায়েল প্রয়াত হন। নরসিংহ দত্তের দ্বিতীয় পুত্র বিদ্যানুরাগী সুরঞ্জন দত্ত ট্রাস্টি বোর্ডে পিতার স্থলাভিষিক্ত হলে তারই আগ্রহে ১৯২৪ খ্রিস্টাব্দে বেলিলিয়াসের ১৪৪ বিঘা জমির উপর প্রাসাদোপম বাড়িতে এবং সংলগ্ন পার্কে প্রতিষ্ঠিত হয় শতাব্দী প্রাচীন নরসিংহ দত্ত কলেজ।
পরে হাওড়া শহরের একটি রাস্তাও নরসিংহ দত্তের নামাঙ্কিত হয়।

তথ্যসূত্র 

১৮৫০-এ জন্ম
১৯১০-এ মৃত্যু
হাওড়া জেলার ব্যক্তি
 বিষয়শ্রেণী:বাঙালি সমাজসেবক  
 প্রেসিডেন্সি কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
মুজিবপিডিয়া

মুজিবপিডিয়া ২০২২ সালে প্রকাশিত শেখ মুজিবুর রহমানের ব্যক্তিগত ও রাজনৈতিক কর্মজীবন, সংশ্লিষ্ট আন্দোলনের ইতিহাসের ও বাংলাদেশের স্বাধীনতার ইতিহাসের তথ্য-উপাত্ত ভিত্তিক একটি জ্ঞানকোষ। দুই খন্ডের জ্ঞানকোষটি কামাল চৌধুরী, ফরিদ কবির ও আবু মো. দেলোয়ার হোসেনের সম্পাদনায় প্রণীত।  হিস্ট্রি অ্যান্ড কালচার সার্কেল বাংলাদেশ লিমিটেড  এক হাজার পৃষ্ঠার বিশ্বকোষটি ২০২২ সালের ৭ ডিসেম্বর আগামী প্রকাশনী হতে প্রথম সংস্করণ প্রকাশ করে।

আধার 
মুজিবপিডিয়ায় ৯৭ জন লেখক, গবেষক, ইতিহাসবিদ ও সাংবাদিক রচিত ৫৯১টি ভুক্তি ও ৭৫০টি ঐতিহাসিক স্থিরচিত্র রয়েছে। এটি দুই খন্ডের ১/৮ আঁকারের বাধাই করা ১০০০ পৃষ্ঠার সংকলিত গ্রন্থ।  এছাড়া জ্ঞানকোষটির অনলাইন সংস্করণে নতুন নির্মিত প্রায় ১০০টি ভিডিওচিত্র আছে।

প্রকাশনার ইতিহাস 
মুজিবপিডিয়ার ভুক্তি, ঐতিহাসিক আলোকচিত্র যোগ ও সম্পাদনার জন্য দুইবছর গবেষণা চলে। ২০২১ সালের ১৯ অক্টোবর হিস্ট্রি এন্ড কালচার সার্কেল বাংলাদেশ  আনুষ্ঠানিকভাবে জ্ঞানকোষ প্রণয়ন শুরু করে। গবেষণায় শেখ মুজিবুর রহমানের ব্যক্তিগত ও রাজনৈতিক জীবন, কর্ম ও আদর্শ, বিভিন্ন রাজনৈতিক সংগ্রামের মুজিবের সংশ্লিষ্ঠতার বিবরণ, একইসঙ্গে বাংলাদেশের স্বাধীনতা ও বাঙালির মুক্তির ইতিহাস অন্তর্ভূক্ত ছিল। সিটি ব্যাংক লিমিটেড এটির গবেষণা ও প্রকাশনার অর্থায়ন করে। এটি ২০২১ সালের বিজয় দিবসে প্রকাশের জন্য পরিকল্পিত ছিল। পরবর্তীতে ২০২২ সালের ৭ ডিসেম্বর এটির প্রথম সংস্করণ প্রকাশ করা হয়। একক বই হিসেবে মুজিবপিডিয়া ২০২৩ সালের অমর একুশে গ্রন্থমেলায় আগামী প্রকাশনার পরিবেশনায় নিজনামে বিক্রয় কেন্দ্র পায়।

তথ্যসূত্র

বহিঃসংযোগ

 হিস্ট্রি অ্যান্ড কালচারের আনুষ্ঠানিক বাতায়নে মুজিবপিডিয়া

বাংলাদেশী বিশ্বকোষ
বাংলা ভাষার বিশ্বকোষ
২০২২-এর বই
২১শ শতাব্দীর বিশ্বকোষ
বাংলাদেশী সাহিত্য
শেখ মুজিবুর রহমান সম্পর্কে কর্ম
ক্ষিতীশচন্দ্র নিওগী

ক্ষিতীশচন্দ্র নিওগী (সংক্ষেপে কেসি নিওগী; ১৮৮৮-১৯৭০) ছিলেন একজন ভারতীয় বাঙালি রাজনীতিবিদ। তিনি ভারতের গণপরিষদের সদস্য, স্বাধীন ভারতের প্রথম মন্ত্রিসভার সদস্য এবং ভারতের প্রথম অর্থ কমিশনের চেয়ারম্যান ছিলেন।

তিনি ভারতীয় জাতীয় কংগ্রেসের সদস্য ছিলেন এবং ১৯২০, ১৯২৩, ১৯২৬, ১৯৩০ সালে বাংলার প্রতিনিধিত্ব করে কেন্দ্রীয় আইন সভার সদস্য হিসাবে নির্বাচিত হওয়ার মাধ্যমে ধারাবাহিকভাবে আইনসভায় ফিরে আসেন। তিনি পরিকল্পনা উপদেষ্টা বোর্ড এবং ভারতীয় রেল তদন্ত কমিটির চেয়ারম্যান সহ ভারত সরকারের বেশ কয়েকটি গুরুত্বপূর্ণ পদে অধিষ্ঠিত ছিলেন। তিনি উড়িষ্যা রাজ্যের প্রতিনিধিত্ব করে গোলটেবিল সম্মেলনে যোগ দেন। তিনি জাতিসংঘের মানবাধিকার কমিশনেরও সদস্য ছিলেন।

তিনি ভারতের গণপরিষদের সদস্য হিসেবে নির্বাচিত হন এবং স্বাধীনতার পর জওহরলাল নেহরুর অধীনে ত্রাণ ও পুনর্বাসন মন্ত্রী এবং পরে বাণিজ্য মন্ত্রী হিসেবে স্বাধীন ভারতের প্রথম মন্ত্রিসভার সদস্য হন। আর কে শানমুখম চেট্টির পদত্যাগের পরে, নিওগী ১৯৪৮ সালে ভারতের দ্বিতীয় অর্থমন্ত্রী হিসাবে দায়িত্ব গ্রহণ করেন। তিনি মাত্র ৩৫ দিন দায়িত্ব পালন করে শ্যামাপ্রসাদ মুখোপাধ্যায়ের সাথে পদত্যাগ করার ফলে বাজেট উপস্থাপনের সুযোগ পাননি।

১৯৫১ সালের ২২ শে নভেম্বরে ভারতের রাষ্ট্রপতি কর্তৃক তিনি দেশটির প্রথম অর্থ কমিশনের চেয়ারম্যান হিসাবে নিযুক্ত হন।

নিওগী ও তার স্ত্রী লীলার তিনটি সন্তান ছিল। তার জ্যেষ্ঠ পুত্র পৃথ্বীশ নিওগী (১৯১৮-৯১) মার্কিন যুক্তরাষ্ট্রের মানোয়ায় হাওয়াই বিশ্ববিদ্যালয়ের শিল্প ইতিহাসের অধ্যাপক ছিলেন।

তথ্যসূত্র

বহিঃসংযোগ 

ভারতের বাণিজ্য ও শিল্পমন্ত্রী
ভারতের অর্থমন্ত্রী
পশ্চিমবঙ্গের ব্যক্তি
ভারতের কেন্দ্রীয় আইনসভার সদস্য
১৯৭০-এ মৃত্যু
১৮৮৮-এ জন্ম
উগো ক্যাম্পানিয়ারো

উগো আরমান্দো ক্যাম্পানিয়ারো ( ; জন্ম ২৭ জুন ১৯৮০) আর্জেন্টিনার একজন প্রাক্তন পেশাদার ফুটবলার যিনি সেন্টার ব্যাক হিসেবে খেলেন।

২০১২ সাল থেকে আর্জেন্টিনার হয়ে সম্পূর্ণ আন্তর্জাতিক, ক্যাম্পাগনারো তার দেশের হয়ে ১৭টি ম্যাচে খেলার সুযোগ পেয়েছেন। দুই বছর পরে ২০১৪ ফিফা বিশ্বকাপের জন্য নির্বাচিত হন। সেই বিশ্বকাপে তার দল জার্মানির কাছে ১-০ গোলে হারায় ফলে তিনি রানার্স-আপ পদক জিতেছিলেন।

তথ্যসূত্র 

১৯৮০-এ জন্ম
জীবিত ব্যক্তি
২০১৪ ফিফা বিশ্বকাপের খেলোয়াড়
পিয়াচেনৎসা কালচো ১৯১৯-এর খেলোয়াড়
আর্জেন্টিনার আন্তর্জাতিক ফুটবলার
আর্জেন্টিনীয় পুরুষ ফুটবলার
উনিওনে কালচো সাম্পদোরিয়ার খেলোয়াড়
সোচেতা স্পোর্তিভা কালচো নাপোলির খেলোয়াড়
ইন্টার মিলানের খেলোয়াড়
সেরিয়ে আ-এর খেলোয়াড়
সেরিয়ে বি-এর খেলোয়াড়
দেলফিনো পেস্কারা ১৯৩৬-এর খেলোয়াড়
পুরুষ ফুটবল রক্ষণভাগের খেলোয়াড়
ইতালিতে প্রবাসী ফুটবলার
সিসামনেস

হেরোডোটাসের <i id="mwDg">ইতিহাস</i> অনুসারে সিসামনেস ছিলেন একজন দুর্নীতিবাজ রাজকীয় বিচারক যিনি পারস্যের দ্বিতীয় ক্যাম্বিসেসের রাজত্বকালে পারস্য সাম্রাজ্যে সক্রিয় ছিলেন। যখন ক্যাম্বিসেস জানতে পারলেন যে সিসামনেস একটি রায়কে প্রভাবিত করার জন্য ঘুষ গ্রহণ করেছেন, তখন তিনি তাকে অবিলম্বে গ্রেপ্তার করেন এবং তাকে জীবিত অবস্থায় চামড়া ছাড়ানোর শাস্তি দেন। তিনি সিসামনেসের চামড়ার কাটা টুকরা তার কাছে রেখেছিলেন। ক্যাম্বিসেস তখন নিন্দা করা সিসামনেসের ছেলে ওটানেসকে তার পিতার বিচারিক উত্তরসূরি হিসেবে নিযুক্ত করেন। ওটানেসকে মনে করিয়ে দেওয়ার জন্য যে দুর্নীতিগ্রস্ত বিচারকদের কী ঘটবে এবং বিচারিক সততার গুরুত্ব ভুলে যাবে না, ক্যাম্বিসেস আদেশ দেন যে নতুন বিচারকের চেয়ারটি সিসামনেসের চামড়া দিয়ে ঢেকে দাও।  ওটানেস পরে আয়েনিয়ার একজন সত্রপ হয়েছিলেন।  ক্যাম্বিসেস ওটেনেসকে সতর্ক করে দিয়েছিলেন যে চেয়ারের চামড়ার উৎসটি ক্রমাগত মনে রাখতে হবে যার উপর তাকে ইচ্ছাকৃতভাবে বসতে হবে এবং তার রায় প্রদান করতে হবে।  গল্পটি প্রথম শতাব্দীর লাতিন লেখক ভ্যালেরিয়াস ম্যাক্সিমাস তার ফ্যাক্টোরাম এসি ডিক্টোরাম মেমোরবিলিয়াম লিব্রি IX (স্মরণীয় কাজের এবং বাণীর নয়টি বই ) এও উল্লেখ করেছিলেন।  যেখানে হেরোডোটাসের সংস্করণে সিসামনেসের চামড়া টুকরো করে ছাড়ানো হয়, ম্যাক্সিমাসের কাছে চামড়াটি ছিল যা চেয়ার জুড়ে প্রসারিত করা হয়েচিল।

ব্যাখ্যা

তথ্যসূত্র

বহিঃসংযোগ 

 
জন্মের সাল অজানা
হাখমানেশি সাম্রাজ্যের ব্যক্তি
খ্রিস্টপূর্ব ৬ষ্ঠ শতাব্দীর মৃত্যুদণ্ড
হাখমানেশি সাম্রাজ্য দ্বারা মৃত্যুদন্ড কার্যকর করা ব্যক্তি
চামড়া ছাড়িয়ে মৃত্যুদন্ড কার্যকর করা ব্যক্তি
সার্ভিসেস ফুটবল দল

সার্ভিসেস ফুটবল দল বিভিন্ন আঞ্চলিক প্রতিযোগিতায় তাদের প্রতিনিধিত্ব করা ভারতীয় সশস্ত্র বাহিনীর একটি ফুটবল দল। এটি সার্ভিসেস ক্রীড়া নিয়ন্ত্রণ বোর্ড দ্বারা পরিচালিত হয়, ও সন্তোষ ট্রফি-তে প্রতিদ্বন্দ্বিতা করে।

সন্তোষ ট্রফি
সার্ভিসেস দশবার সন্তোষ ট্রফি ফাইনালে অংশ নিয়ে ছয়বার শিরোপা জিতেছে।

দলটি ১৯৬০-৬১ সালে বাংলাকে ফাইনালে ১–০ গোলে পরাজিত করে তাদের প্রথম সন্তোষ ট্রফি জিতেছিল। তারপর থেকে, তারা আরও চারবার টুর্নামেন্ট জিতেছে – ২০১২, ২০১৩, ২০১৫ এবং ২০১৬। তাদের সর্বশেষ জয় এসেছে লুধিয়ানায় ২০১৮–১৯ সন্তোষ ট্রফি-তে, যেখানে তারা পাঞ্জাবকে ফাইনালে ১–০ গোলে পরাজিত করে।

সেরা সাফল্য

রাজ্য
 সন্তোষ ট্রফি
  বিজয়ী (৬): ১৯৬০–৬১, ২০১১–১২, ২০১২–১৩, ২০১৪–১৫, ২০১৫–১৬, ২০১৮–১৯
 রানার্স-আপ (৫): ১৯৫৪–৫৫, ১৯৫৮–৫৯, ১৯৬৬–৬৭, ১৯৬৯–৭০, ২০০৭–০৮
 তৃতীয় স্থান (১): ২০২২–২৩
জাতীয় গেমস
 ব্রোঞ্জ পদক (১): ২০২২
 এম দত্ত রায় ট্রফি
 রানার্স-আপ (১): ২০০২

অন্যান্য
আইএফএ শিল্ড
রানার্স–আপ (১): ১৯৫০

আরও দেখুন
 আর্মি রেড
 আর্মি গ্রিন
 ভারতীয় বিমান বাহিনী
 ভারতীয় নৌবাহিনী
 রেলওয়ে ফুটবল দল
 আসাম রাইফেলস
 সেন্ট্রাল রিজার্ভ পুলিশ ফোর্স এসসি
 ভারতের জাতীয় গেমস
 ইন্ডিয়ান আর্মি সার্ভিস কর্পস

তথ্যসূত্র

 

সন্তোষ ট্রফির দল
ভারতের সামরিক ফুটবল দল
শ্রেষ্ঠ আবহ সঙ্গীত বিভাগে আইফা পুরস্কার

শ্রেষ্ঠ আবহ সঙ্গীত বিভাগে আইফা পুরস্কার হল আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত আইফা পুরস্কারের একটি কারিগরি পুরস্কার। এই বিভাগে পুরস্কারের জন্য কোন মনোনয়ন দেওয়া হয় না, মূল অনুষ্ঠানের পূর্বে বিজয়ী নির্বাচন করা হয়।

বিশাল দাদলানি এই বিভাগের প্রথম বিজয়ী, তিনি গডমাদার (১৯৯৯) চলচ্চিত্রের আবহ সঙ্গীত পরিচালনার জন্য এই পুরস্কার অর্জন করেছিলেন। এ আর রহমান এই বিভাগে সর্বাধিক ছয়বার পুরস্কার অর্জন করেন। অন্যান্য একাধিক পুরস্কার বিজয়ীদের মধ্যে প্রীতম চক্রবর্তী ও শঙ্কর-এহসান-লয় তিনবার করে এই পুরস্কার অর্জন করেন। সাম্প্রতিক বিজয়ী স্যাম সিএস বিক্রম বেদ (২০২২) চলচ্চিত্রের আবহ সঙ্গীত পরিচালনার জন্য এই পুরস্কার অর্জন করেন।

বিজয়ীদের তালিকা 
নিচে বিজয়ী এবং চলচ্চিত্রের নাম তালিকাভুক্ত করা হল। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।

১৯৯৯-২০১৯

২০২০-এর দশক

একাধিক জয় 
নিম্নোক্ত আবহ সঙ্গীত পরিচালকগণ একাধিক পুরস্কার অর্জন করেছেন:

আরও দেখুন 
 আইফা পুরস্কার
 শ্রেষ্ঠ আবহ সঙ্গীত বিভাগে ফিল্মফেয়ার পুরস্কার
 শ্রেষ্ঠ আবহ সঙ্গীত বিভাগে জি সিনে পুরস্কার
 শ্রেষ্ঠ আবহ সঙ্গীত বিভাগে স্ক্রিন পুরস্কার

তথ্যসূত্র

বহিঃসংযোগ 
 

আন্তর্জাতিক ভারতীয় চলচ্চিত্র অ্যাকাডেমি পুরস্কার
সেরা আবহ সঙ্গীত বিভাগে চলচ্চিত্র পুরস্কার
আজমির ৯২

আজমির ৯২ হল একটি ২০২৩ সালের ভারতীয় হিন্দি-ভাষার ক্রাইম নাট্য চলচ্চিত্র। যা ১৯৯২ সালের আজমির ধর্ষণ মামলার উপর ভিত্তি করে নির্মিত। এটি পরিচালনা করেছেন পুষ্পেন্দ্র সিং এবং লিখেছেন সুরজ পাল রাজাক, জ্ঞানেন্দ্র প্রতাপ সিং এবং পুষ্পেন্দ্র সিং। ছবির সঙ্গীত গেয়েছেন পার্থসখা দশকবি এবং সব গানই লিখেছেন অমৃত। এতে প্রধান ভূমিকায় অভিনয় করেছেন করণ ভার্মা এবং সুমিত সিং।

পটভূমি 
ছবিটি রাজস্থানের আজমিরে ঘটে যাওয়া ঘটনাগুলিকে চিত্রিত করে, যেখানে ফারুক এবং নাফিস চিশতির নেতৃত্বে একদল যুবক, বিশিষ্ট খাদিম পরিবারের সদস্য যারা আজমির শরীফ দরগাহের তত্ত্বাবধানের জন্য দায়ী ছিলেন, প্রায় ২৫০ জনেরও বেশি অমুসলিম। অপ্রাপ্তবয়স্কসহ মেয়েদের বেশ কয়েক বছর ধরে বারবার গণধর্ষণ এবং ব্ল্যাকমেল করা হয়েছে, যা ১৯৯২ সালে শেষ হয়।

অভিনয়শিল্পী 

 মাধব ভার্মার চরিত্রে করণ ভার্মা
 গীতা সিং চরিত্রে সুমিত সিং
 এসপি রঞ্জিত চরিত্রে রাজেশ শর্মা
 শিব্বুর চরিত্রে ইশান মিশ্র
 সুমিত্রার চরিত্রে অলকা আমিন
 ইয়াকুব আনসারির চরিত্রে মহেশ বলরাজ
 মোহন সিং চরিত্রে আকাশ দাহিয়া
 মেহবুব আনসারির চরিত্রে অনুপ গৌতম
 নিজের চরিত্রে মনোজ জোশী
 জগদীশ চরিত্রে ব্রজেন্দ্র কালা
 সুনিতার চরিত্রে শালিনী কাপুর
 পূজার চরিত্রে সিরাত কৌর
 আনিস আনসারির চরিত্রে শেহনওয়াজ খান
 শান্তি ভার্গবের চরিত্রে উন্নতি পান্ডে
 সায়াজি শিন্ডে
 উর্মিলার চরিত্রে জরিনা ওয়াহাব
 আয়াত হিসেবে চেলশা গোসাই

সঙ্গীত 
ছবির সঙ্গীত পরিচালনা করেছেন পার্থসখা দাস্কবি। সব গানের কথা লিখেছেন অমৃত।

মুক্তি 
চলচ্চিত্রটি ২০২৩ সালের ১৪ই জুলাই প্রেক্ষাগৃহে মুক্তি পায়।

তথ্যসূত্র

বহিঃসংযোগ 

 
 

২০২৩-এর চলচ্চিত্র
২০২০-এর দশকের হিন্দি ভাষার চলচ্চিত্র
২০২৩-এর নাট্য চলচ্চিত্র
হিন্দি ভাষার নাট্য চলচ্চিত্র
ভারতীয় নাট্য চলচ্চিত্র
ঐতিহ্যগত জ্ঞান

ঐতিহ্যগত জ্ঞান, আদিবাসী জ্ঞান এবং স্থানীয় জ্ঞান সাধারণত আঞ্চলিক, আদিবাসী বা স্থানীয় সম্প্রদায়ের সাংস্কৃতিক ঐতিহ্যের মধ্যে খচিত করা জ্ঞান ব্যবস্থাকে বোঝায়। বিশ্ব মেধাসম্পদ সংস্থা  এবং জাতিসংঘের মতে, ঐতিহ্যগত জ্ঞান এবং ঐতিহ্যগত সাংস্কৃতিক অভিব্যক্তি উভয় ধরনের আদিবাসী জ্ঞান।

ঐতিহ্যগত জ্ঞানের মধ্যে রয়েছে জীবনধারণের ঐতিহ্যগত প্রযুক্তি (যেমন, শিকার বা কৃষির জন্য সরঞ্জাম ও কৌশল), ধাত্রীবিদ্যা, জাতিতত্ত্ব ও পরিবেশগত জ্ঞান, ঐতিহ্যগত ওষুধ, মহাকাশীয় নৌচলাচল, নৈপুণ্যের দক্ষতা, নৃতাত্ত্বিকবিদ্যা, জলবায়ু এবং অন্যান্য। এই ধরণের জ্ঞান, জীবিকা নির্বাহ এবং বেঁচে থাকার জন্য অত্যন্ত গুরুত্বপূর্ণ, সাধারণত অভিজ্ঞতামূলক পর্যবেক্ষণের সঞ্চয় এবং পরিবেশের সাথে মিথস্ক্রিয়ার উপর ভিত্তি করে।

অনেক ক্ষেত্রে, ঐতিহ্যগত জ্ঞান মৌখিক প্রথা হিসাবে প্রজন্মের পর প্রজন্ম ধরে চলে আসছে। এর কিছু রূপ সংস্কৃতি, গল্প, কিংবদন্তি, লোককাহিনী, আচার-অনুষ্ঠান, সঙ্গীত ও আইন, ভাষা, সঙ্গীতপংক্তি, নাচ, গেমস, পৌরাণিক কাহিনী, নকশা, দৃশ্যকলা  এবং স্থাপত্যে প্রকাশ পায় ঐতিহ্যগত সাংস্কৃতিক অভিব্যক্তি বিভাগের অধীনে।

তথ্যসূত্র

বহিঃসংযোগ 
 CBD Article 8(j): TradItional Knowledge, Innovations and Practices
 WTO: TRIPs Article 27.3b, traditional knowledge, biodiversity
 International Workshop on Free, Prior and InforMed Consent and Indigenous Peoples
 Statement by the Tulalip Tribes of Washington on Folklore, Indigenous Knowledge, and the Public Domain, July 09, 2003
 Intellectual Property Rights, Open Source Methods and Traditional Knowledge in Developing Countries
 Anti-colonial discourse and indigenous knowledges
 Traditional ecological knowledge handbook : a training manual and reference guide for designing, conducting, and participating in research projects using traditional ecological knowledge / prepared by Rita A. Miraglia. Hosted by Alaska State Publications Program.
 Research article by Terra Nuova on "Preservation and maintenance of biological diversity related knowledge of indigenous diversity and local communities with traditional lifestyles Bony Forest, Ijara District"

ঐতিহ্যবাহী জ্ঞান
বিজ্ঞানের ইতিহাস
আদিবাসী জনগোষ্ঠী
মেধা সম্পদ আইন
মৌখিক ঐতিহ্য
সুরজ বড়জাত্যা

সুরজ আর. বড়জাত্যা (; জন্ম: ২২ ফেব্রুয়ারি ১৯৬৫) একজন ভারতীয় চলচ্চিত্র পরিচালক, প্রযোজক, চিত্রনাট্যকার ও পরিবেশক। তিনি মূলত হিন্দি চলচ্চিত্রে কাজ করে থাকেন। তিনি ভারতীয় চলচ্চিত্রের ইতিহাসে বেশ কয়েকটি ব্যবসাসফল হিন্দি চলচ্চিত্র পরিচালনা ও প্রযোজনা করেছেন। তার চলচ্চিত্রে পারিবারিক নাটকীয়তা ও মূল্যবোধ এবং সাংস্কৃতিক প্রভাব দেখা যায়। বড়জাত্যা ভারতীয় প্রযোজনা প্রতিষ্ঠান রাজশ্রী প্রডাকশন্সের চেয়ারম্যান। তার চলচ্চিত্রসমূহ এই রাজশ্রী প্রডাকশন্সের ব্যানারে নির্মাণ করে থাকেন। প্রতিষ্ঠানটি তার পিতামহ তারাচাঁদ বড়জাত্যা ১৯৪৭ সালে প্রতিষ্ঠা করেছিলেন।

বড়জাত্যা মহেশ ভাটের সহকারী হিসেবে তার কর্মজীবন শুরু করেন। প্রণয়মূলক সঙ্গীতধর্মী ম্যায়নে প্যায়ার কিয়া (১৯৮৯) চলচ্চিত্র দিয়ে তার পরিচালনায় অভিষেক ঘটে এবং চলচ্চিত্রটি ব্লকবাস্টার হিট তকমা লাভ করে। তিনি এরপর বিবাহ উৎযাপন সংক্রান্ত নাট্যধর্মী হাম আপকে হ্যাঁয় কৌন..! (১৯৯৪) চলচ্চিত্র রচনা ও পরিচালনা করেন, যা ভারতের সর্বকালের অন্যতম ব্লকবাস্টার তকমা লাভ করে। এটি বিপুল প্রশংসিত হয় এবং বক্স অফিসে চলমান অবস্থায় এর ৭ কোটি টিকেট বিক্রি হয়, যা শোলে (১৯৭৫)-এর তৎকালীন হিন্দি চলচ্চিত্রের বাজারে সর্বাধিক টিকেট বিক্রির রেকর্ড গড়ে। ১৯৯৯ সালে তিনি হাম সাথ-সাথ হ্যাঁয় রচনা ও পরিচালনা করেন, যা ব্যবসায়িক ও সমালোচনামূলক উভয় দিক থেকে সফল হয়। এটিও ১৯৯০-এর দশকের অন্যতম ব্লকবাস্টার চলচ্চিত্র। ২০০৬ সালে তিনি বিবাহ চলচ্চিত্র পরিচালনা ও প্রযোজনা করেন, যার মধ্য দিয়ে শাহিদ কাপুর বলিউডে প্রধান অভিনেতা হিসেবে তার অবস্থান সৃষ্টি করেন। ২০১৫ সালে তিনি প্রেম রতন ধন পায়ো রচনা ও পরিচালনা করেন, এতে তিনি চতুর্থবারের মত সালমান খানকে নিয়ে কাজ করেন। এটি সে বছরের অন্যতম সর্বাধিক আয়কারী চলচ্চিত্র। অমিতাভ বচ্চনকে নিয়ে তার পরিচালিত বন্ধুত্ব বিষয়ক উঁচাই চলচ্চিত্রটি ইতিবাচক প্রতিক্রিয়া অর্জন করে।

প্রারম্ভিক জীবন
সুরজ বরজাত্যা ১৯৬৫ সালের ২২শে ফেব্রুয়ারি মুম্বইয়ে এক মারওয়াড়ি জৈন পরিবারে জন্মগ্রহণ করেন। তার পিতা রাজকুমার বড়জাত্যা এবং পিতামহ তারাচাঁদ বড়জাত্যা। তিনি মুম্বইয়ের সেন্ট ম্যারিস স্কুলে এবং গোয়ালিয়রের দ্য সিন্দিয়া স্কুলে পড়াশোনা করেন।

বড়জাত্যা ১৯৮৬ সালে বিনীতা বড়জাত্যাকে বিয়ে করেন। তাদের তিন সন্তান রয়েছে।

চলচ্চিত্রের তালিকা

পুরস্কার ও মনোনয়ন 
জাতীয় চলচ্চিত্র পুরস্কার

ফিল্মফেয়ার পুরস্কার

আইফা পুরস্কার

স্ক্রিন পুরস্কার

তথ্যসূত্র

বহিঃসংযোগ

১৯৬৫-এ জন্ম
জীবিত ব্যক্তি
২০শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
বড়জাত্যা পরিবার
ভারতীয় পুরুষ চিত্রনাট্যকার
মুম্বইয়ের চলচ্চিত্র পরিচালক
মুম্বইয়ের চলচ্চিত্র প্রযোজক
মুম্বইয়ের চিত্রনাট্যকার
মারওয়াড়ি ব্যক্তি
রাজস্থানি ব্যক্তি
হিন্দি চলচ্চিত্র প্রযোজক
হিন্দি চিত্রনাট্যকার
হিন্দি ভাষার চলচ্চিত্র পরিচালক
শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী
শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী
শ্রেষ্ঠ পরিচালক বিভাগে স্ক্রিন পুরস্কার বিজয়ী
২০২৩ ভাল্লেত্তা কাপ

২০২৩ ভাল্লেত্তা কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের জুলাই মাসে মাল্টায় অনুষ্ঠিত হয়। টুর্নামেন্টে স্বাগতিক মাল্টার সঙ্গে অংশগ্রহণ করে ফ্রান্স, রোমানিয়া, লুক্সেমবুর্গ ও সুইজারল্যান্ড। টুর্নামেন্টের ম্যাচসমূহ মার্সা স্পোর্টস ক্লাব মাঠে অনুষ্ঠিত হয়। এটি চিল ভাল্লেত্তা কাপের চতুর্থ আসর; ২০২২ সালে অনুষ্ঠিত পূর্ববর্তী আসরে বিজয়ী হয়েছিল রোমানিয়া।

টুর্নামেন্টের ফাইনালে মাল্টাকে হারিয়ে বিজয়ী হয় সুইজারল্যান্ড।

দলীয় সদস্য

রাউন্ড-রবিন

পয়েন্ট তালিকা

 ফাইনালে উত্তীর্ণ
 বাছাই-এ উত্তীর্ণ
 ৪র্থ স্থান নির্ধারণীতে উত্তীর্ণ

সূচি

প্লেঅফ

বন্ধনী

বাছাই

৪র্থ স্থান নির্ধারণী

ফাইনাল

চূড়ান্ত অবস্থান

তথ্যসূত্র

বহিঃসংযোগ
 ইএসপিএনক্রিকইনফোতে টুর্নামেন্টের প্রধান পাতা 

২০২৩-এ আন্তর্জাতিক ক্রিকেট প্রতিযোগিতা
ল্যারি নাসার

লরেন্স জেরার্ড নাসার হলেন একজন মার্কিন ধারাবাহিকভাবে শিশু নির্যাতনকারী, ধর্ষক এবং প্রাক্তন স্পোর্টস মেডিসিন অস্টিওপ্যাথিক চিকিৎসক।

তথ্যসূত্র 

মার্কিন যুক্তরাষ্ট্রে নারীর প্রতি সহিংসতা
শিশুদের প্রতি সহিংসতা
ক্রীড়া বিতর্ক
মার্কিন যুক্তরাষ্ট্রে যৌন নিপীড়ন
মার্কিন যুক্তরাষ্ট্রে যৌন কেলেঙ্কারি
মিশিগান স্টেট ইউনিভার্সিটির প্রাক্তন শিক্ষার্থী
জীবিত ব্যক্তি
নারীর প্রতি সহিংসতার ঘটনা
বালিকাদের প্রতি সহিংসতার ঘটনা
মার্কিন যুক্তরাষ্ট্রে শিশু যৌন নির্যাতন
যাবজ্জীবন কারাদণ্ডে দণ্ডিত মার্কিন বন্দী
মার্কিন বন্দী ও আটক
লেবানীয় বংশোদ্ভূত মার্কিন ব্যক্তি
শিশু যৌন নির্যাতনের জন্য দোষী সাব্যস্ত মার্কিনী
মার্কিন পুরুষ অপরাধী
২১শ শতাব্দীর মার্কিন চিকিৎসক
২১শ শতাব্দীর মার্কিন অপরাধী
১৯৬৩-এ জন্ম
গিওর্গি মামারদাশভিলি

গিওর্গি মামারদাশভিলি (, ; জন্ম: ২৯ সেপ্টেম্বর ২০০০) হলেন একজন জর্জীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব ভালেনসিয়া এবং জর্জিয়া জাতীয় দলের হয়ে গোলরক্ষক হিসেবে খেলেন।

২০১৬ সালে, মামারদাশভিলি জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত জর্জিয়ার বয়সভিত্তিক দলের হয়ে খেলার পর, তিনি ২০২১ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।

প্রারম্ভিক জীবন
গিওর্গি মামারদাশভিলি ২০০০ সালের ২৯শে সেপ্টেম্বর তারিখে জর্জিয়ার তিবিলিসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মামারদাশভিলি জর্জিয়া অনূর্ধ্ব-১৭ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন।

তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের জর্জিয়া অনূর্ধ্ব-২১ দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

২০০০-এ জন্ম
জীবিত ব্যক্তি
জর্জীয় ফুটবলার
ফুটবল গোলরক্ষক
ভালেনসিয়া ফুটবল ক্লাবের খেলোয়াড়
জর্জিয়ার আন্তর্জাতিক যুব ফুটবলার
জর্জিয়ার অনূর্ধ্ব-২১ আন্তর্জাতিক ফুটবলার
জর্জিয়ার আন্তর্জাতিক ফুটবলার
উয়েফা ইউরো ২০২৪-এর খেলোয়াড়
তিবিলিসির ফুটবলার
পুরুষ ফুটবল গোলরক্ষক
ফুটবল ক্লাব দিনামো তিবিলিসির খেলোয়াড়
লা লিগার খেলোয়াড়
যারা যারিব

যারা যারিব হলেন একজন বাংলাদেশী অভিনেতা। তিনি প্রার্থনা (২০১৫) চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী হিসেবে বাংলাদেশ জাতীয় চলচ্চিত্র পুরস্কার লাভ করেন।

নির্বাচিত চলচ্চিত্রসমূহ 
 প্রার্থনা (চলচ্চিত্র) - ২০১৫

পুরস্কার ও সম্মাননা

তথ্যসূত্র

বহিঃসংযোগ 
 

বাংলাদেশী চলচ্চিত্র অভিনেতা